lflage/wiki-talks huggingface dataset:
Spjall:Patreksfjörður

message: Er einhver sérstök ástæða fyrir því að breyting ‎Ivarara59 var dregin til baka? Mér sýnist hann hafa rétt fyrir sér um að fjörðurinn sé nefndur eftir Patreki biskupi en ekki Heilögum Patreki; það er að minnsta kosti engin heimild um síðari nafngiftina. TKSnaevarr (spjall) 16. mars 2019 kl. 13:15 (UTC)
replies: text: Kannski fljótfær á mér en mér þótti vanta upp á málfar og frágang, hélt að þetta væri líka fullmikil langloka og án heimilda.--Berserkur (spjall) 16. mars 2019 kl. 21:55 (UTC)
replies: text: : Ég myndi fara mér hægar með að draga svona breytingar til baka. Mér sýnist breytingin hafa verið gerð með góðum vilja, og hafi leiðrétt rangfærslu, þótt eitthvað hafi e.t.v. vantað upp á uppsetninguna. Það er nýliðum varla mikil hvatning til að skrifa inn á Wikipediu ef færslurnar eru fyrirvaralaust dregnar til baka ef þær eru ekki hundrað prósent fullkonar. TKSnaevarr (spjall) 16. mars 2019 kl. 22:36 (UTC)
thread_title: Patrekur eða Patrekur?
Spjall:Skoll og Hati

message: Er hægt að haga tungumálatenglunum þannig að þessi síða sé tengd við Wikidata-hlutinn fyrir bæði Skoll og Hata? Flestar aðrar tungumálaútgáfur eru með sér síður fyrir hvorn úlfinn. Mér finnst ekki ástæða til að hafa þetta þannig, ekki frekar en á síðunum um Huginn og Muninn eða Gera og Freka, því það er bara ávísun upp á tvítekningu þar sem það er ekkert hægt að segja um annan úlfinn sem gildir ekki líka um hinn. TKSnaevarr (spjall) 25. mars 2019 kl. 15:18 (UTC)
replies: text: Það er stundum hægt með miklum herkjum að tengja áframsendingarsíður á Wikidata, en það er ekki ætlunin að maður geri það. Hálfgallað kerfi hjá þeim, svona stundum. Er þetta ekki bara fín uppsetning að tengja greinina við Skoll? – Þjarkur (spjall) 25. mars 2019 kl. 16:11 (UTC)
replies: text: :Jú, jú, svo sem. Ég er aðallega bara að hugsa um að ef einhver kemur á síðuna um Hata á ensku eða öðru tungumáli þá sést ekki í tungumálatenglunum á þeirri síðu að það sé til íslensk síða um efnið. TKSnaevarr (spjall) 25. mars 2019 kl. 18:09 (UTC)
thread_title: Tungumálatenglar
Spjall:Gymir

message: Má ekki sameina greinina Aurboða við Gymir, þar sem mjög fáar heimildir og litlar upplýsingar eru til um Aurboðu nema í tengslum við Gymi? - Gandriða (spjall) 4. apríl 2019 kl. 06:53 (UTC)
replies: text: Jú það væri örugglega ágætt. – Þjarkur (spjall) 4. apríl 2019 kl. 13:35 (UTC)
replies: text: : Hvernig sameinar maður síður? - Gandriða (spjall) 4. apríl 2019 kl. 18:04 (UTC)
replies: text: :: Það er ekki til nein síða um Aurboðu enn, þannig að sameiningu þarf ekki. Það væri hins vegar hægt að breyta titli þessarar síðu í Gymir og Aurboða, eða bara gera Aurboðu að endurbeiningarsíðu á greinina um Gymi. TKSnaevarr (spjall) 4. apríl 2019 kl. 18:29 (UTC)

message: Hvaðan kemur hugmyndin um að Gymir sé frændi jötunsins Þjassa? TKSnaevarr (spjall) 4. apríl 2019 kl. 13:38 (UTC)
replies: text: Þess er getið á enska Wikipedia, en við nánari skoðun þar kemur í ljós að það er engin raunveruleg tilvísun í heimild fyrir þessu svo það er kannski fínt að taka þetta út - Gandriða (spjall) 4. apríl 2019 kl. 18:03 (UTC)
replies: text: :Hmm, já, þeir gefa í skyn að þessi ættartengsl séu úr Skírnismálum og Hyndluljóðum. Ég sé samt ekki hvernig þeir fá það út; í fljótu bragði birtist engin þessara persóna Hyndluljóðum og ekkert er minnst á Þjassa í Skírnismálum. Skaði, dóttir Þjassa, birtist reyndar stuttlega í Skírnismálum en ég sé ekkert þar um að hún sé skyld Gymi í kvæðinu. Sennilega er þetta bara einhver fabúlering sem hefur ratað inn í ensku greinina. TKSnaevarr (spjall) 4. apríl 2019 kl. 18:17 (UTC)
thread_title:  Frændi Þjassa
Spjall:Listi yfir forseta Rússlands

message: Mér finnst frekar tilgangslaust að hafa sér síðu fyrir lista yfir aðeins þrjá menn (þar af einn sem er talinn tvisvar). Betra væri að fella þetta inn í greinina um forseta Rússlands, alla vega þangað til listinn er orðinn aðeins lengri (hvenær sem það svo sem gerist). TKSnaevarr (spjall) 12. apríl 2019 kl. 14:23 (UTC)
thread_title: Sameina
Spjall:Hvíta húsið

message: Má nú ekki sleppa borgarheitinu í greinartitlinum og færa þessa síðu yfir á heitið Hvíta húsið? Eina annað hvíta húsið sem grein er til um hér er ungmennaheimili á Akranesi, og mér finnst voðalega hjákátlegt að ætla að margir sem skrifa inn „Hvíta húsið“ séu að leita að því frekar en forsetabústaðnum. TKSnaevarr (spjall) 15. apríl 2019 kl. 14:58 (UTC)
replies: text: Endilega. Klárt aðalefni. – Þjarkur (spjall) 15. apríl 2019 kl. 15:27 (UTC)
thread_title: Aðgreiningartitill
Spjall:Kreml (Moskva)

message: Er þetta einu sinni greinir eða er þetta bara frá enskunni?
Án greinis:
* Vísir: Styttist í endalok valdaklíkunar í Kreml
* Vísir: Yfirvöld í Kreml fullyrða
* Morgunblaðið:  forseti Rússlands í athöfn í Kreml í dag
* Vísindavefurinn: Kreml-borgarvirkið
* Ljóð um Stalín: sem slátrarans í Kreml
* Æskan 1973: Pétur mikli eyðilagði Kreml
Með hvorugkynsgreini:
* Stundin: sigur af hólmi í keppninni um Kremlið
* Blogg: Man ekki lengur hvað Sovét-Kremlið kallaði svona ástand
Útlenska:
* Morgunblaðið: Pútín skál­ar með er­lend­um sendi­herr­um við at­höfn í Kremlin í síðustu viku
* Blað frá 1909: Elzti hluti borgarinnar heitir Kremlin. (...) Kremlin í Moscow er...
* Fréttablaðið: Það liggur milli Kremlin, keisarahöllinni fyrrverandi
* 1942: Herbergjum í Kremlin
Óvíst:
* Morgunblaðið: Kremlin í Moskvu fyr­ir og eft­ir að ljós voru slökkt
– Þjarkur (spjall) 15. apríl 2019 kl. 15:45 (UTC)
replies: text: : Ætti þá að færa þetta til baka, eða notast við annað nafn? Síðan Kreml er þegar til og er notuð um Kreml almennt. Kannski væri ráð að færa þetta á heitið Kreml (Moskva) eins og er notað á nokkrum öðrum tungumálaútgáfum. TKSnaevarr (spjall) 15. apríl 2019 kl. 18:43 (UTC)
replies: text: ::Ég hafði bara aldrei pælt í þessu áður, hélt sjálfur að þetta héti „Kremlin“ án greinis. Kreml (Moskvu) er fínt, væri líka hægt að færa hitt bara á Kreml (borgarvirki). – Þjarkur (spjall) 15. apríl 2019 kl. 19:40 (UTC)
thread_title:  Er Kreml'''in''' greinir?
Spjall:Volodymyr Zelenskyj

message: Ég sé að TKSnaevarr hefur fært síðuna af Zelenskíj á Selenskíj og vísar í rithátt fjölmiðla.
Samkvæmt umritunarreglum sem finna má á vef Árnastofnunar (https://english.arnastofnun.is/page/umritunarreglur) er rétt umritun Volodímír Oleksandrovitsj  Zelenskíj (sé notuð sama umritun og úr rússnesku), en skv. Wikipedia:Umritun erlendra nafna skal nota akademískt kerfi, til að mynda en:Scientific transliteration of Cyrillic eða en:ISO 9, og væri umritunin þá Volodymyr Oleksandrovič Zelenskyj.
Ég vildi ekki lýsa yfir breytingastríði heldur komast að niðurstöðu hér á spjallinu. Ég legg til að síðan verði færð aftur á Zelenskíj, óháð því hvaða rithátt íslenskir fjölmiðlar nota. Ég hef lengi veitt því athygli að íslenskir fjölmiðlar virðast sjaldan styðjast við samræmdar eða viðurkenndar umritunarreglur úr kýrillísku letri. Þótt zetan hafi verið felld úr íslensku stafrófi tel ég óhætt að nota hana í erlendum nöfnum, sbr. Zürich og Zagreb.
Sjá Wikipediaspjall:Umritun erlendra nafna fyrir frekari umræðu.--Holtseti (spjall) 31. mars 2022 kl. 03:52 (UTC)
replies: text: Takk fyrir þátttökuna. Nú sé ég bara í morgun að RÚV notar Zelensky og Vísir Selenskí. --Berserkur (spjall) 31. mars 2022 kl. 07:30 (UTC)

text: Ég hef ekkert á móti því að skrifa þetta með Z. Ég bara veit að samkvæmt sumum viðmiðum er z breytt í s á íslensku í seinni tíð, t.d. hefur verið mælt með því á mínum vinnustað. Ég breytti titlinum til að endurspegla það (hafði reyndar upphaflega stofnað síðuna með S-stöfun en hafði breytt í Z eftir fyrri ábendingar). En það væri kannski ráð að heyra í einhverjum rússnesku/úkraínskufræðingi eða þýðanda um það hvort tíðkast fremur og/eða þykir réttara? TKSnaevarr (spjall) 31. mars 2022 kl. 08:59 (UTC)
thread_title:  Selenskíj eða Zelenskíj 

message: Ef farið væri eftir umritunartöflu Árnastofnunar sem nú er fáanleg (https://arnastofnun.is/is/umritunartafla-milli-ukrainsku-og-islensku) væri rétt umritun á nafni forsetans Volodymyr Zelenskyj. Þeir mæla sérstaklega með notkun y og z. Ég hef verið í smá yfirferð yfir greinar til að koma á samhæfðum umritunarrithætti í úkraínskum og rússneskum greinum, þannig að það væri ef til vill ráð að færa þessa grein á það heiti. Hins vegar er þessi aðili áberandi í fjölmiðlum og ég hef aldrei séð íslenska fjölmiðla nota stöfunina Zelenskyj, þannig að ég er örlítið efins um hvort það væri sniðugt. Hvað finnst ykkur? TKSnaevarr (spjall) 30. júlí 2022 kl. 01:55 (UTC)
replies: text: Ég myndi fara eftir umritunartöflunni. Fjölmiðlar eru ekki heilagir og virðast nýlega farnir að átta sig á umrituninni, aðallega Rúv. Vísir gerir bara eitthvað og afritar oft úr ensku.--Berserkur (spjall) 30. júlí 2022 kl. 09:43 (UTC)
thread_title:  Umritun skv. umritunartöflu Árnastofnunar
Spjall:Agnar Klemens Jónsson

message: Textinn á síðunni er afritaður orð fyrir orð af síðu á einkaskjöl.is: https://einkaskjol.is/index.php/agnar-klemens-jonsson 
TKSnaevarr (spjall) 25. apríl 2019 kl. 15:41 (UTC)
thread_title: Höfundarréttarbrot
Spjall:Hjartaheill

message: __NOINDEX__

message: Eftir stikkprufu á texta sé ég að hann er tekinn orðrétt úr: https://rafhladan.is/bitstream/handle/10802/17445/2%202013.pdf?sequence=30 --Berserkur (spjall) 30. apríl 2019 kl. 11:19 (UTC)
replies: text: Öss. Mínar stikkprufur skiluðu engu, en það sést svo sem að textinn er tekinn úr skjali sem heitir „Hjartaheill 35 ára.docx“ (skjalið sem þú vísar á er þá 30 ára afmælisritið). Finnst nú ekki ólíklegt að Notandi:Hjartaheill hafi umboð til að birta textann undir CC leyfi, ef við erum svaka hörð á þessu væri hægt að hvetja fólk til að láta staðfesta leyfisveitingu með pósti (á ensku) á permissions-en@wikimedia.org (það er líka í boði að setja upp íslenskan leyfisveitingarpóstlista ef einhvern langar að sjá um hann). Eða bara að fá Notanda:Hjartaheill til að bæta við „Texti birtur með leyfi Hjartaheillar“ neðst. – Þjarkur (spjall) 30. apríl 2019 kl. 11:32 (UTC)
replies: text: :Mér finnst nú alltaf letileg og óboðleg vinnubrögð að kópera heilu málsgreinarnar (eða 40.000 stafi/stafabil já) þó einhver hafi gefið leyfi fyrir því. Það ætti alltaf að umorða eða vitna beint með tilvitnanaboxi, gæsalöppum, heimildavísun o.fl. --Berserkur (spjall) 30. apríl 2019 kl. 12:36 (UTC)
replies: text: ::CC-BY gengur út á að deila :) – Þjarkur (spjall) 30. apríl 2019 kl. 13:14 (UTC)
thread_title:  vinnubrögð, höfundaréttur...
Spjall:Ólafur Gunnar Guðlaugsson

message: Ólafur Gunnarsson er höfundur bókarinnar Öxin og jörðin. Er þetta ekki e-r misskilningur? 
replies: text: Jú það er víst. Tek það burt – Þjarkur (spjall) 30. maí 2019 kl. 15:05 (UTC)
thread_title: Misskilningur?
Spjall:Fjaðurá

message: Fjaðrá er mun algengara í daglegu tali... ætti síðan ekki að miða við það og nafn hennar? --Berserkur (spjall) 31. maí 2019 kl. 23:45 (UTC)
replies: text: Ætli það ekki, því miður, en ég mæli með að einhver tali við Örnefnastofnun og fái úr þessu skorið. Villur vaða uppi út um allt núorðið. Einhver skrifar eitthvað vitlaust og svo eru allir farnir að apa upp villuna. --46.182.186.124 1. júní 2019 kl. 12:26 (UTC)
replies: text: :Ég spurði LMÍ og þetta var svarið:
"Fjaðrá, við erum reyndar með tvær í örnefnagrunninum, en við aðra þeirra má Fjarðará vera tvínefni https://nafnid.is/ornefnaskra/22601. Ég bæti því við. Fjaðurá finnst ekki í örnefnalýsingum. Örnefni í kringum báðar Fjaðrárnar heita Fjaðrár… aldrei Fjarðarár… eða Fjaðurár."

text: :Ég reyndi að færa síðuna yfir á Fjaðrá en fékk villu þar sem sú síða var nú þegar til. Á ég ekki að geta fært síður á tilvísanir á sjálfan sig? --Steinninn 28. október 2023 kl. 11:44 (UTC)
replies: text: :: Ég myndi stroka út tilvísunina og færa svo. --Berserkur (spjall) 28. október 2023 kl. 11:49 (UTC)
thread_title: Fjaðrá/Fjaðurá

message: Í seinni tilvitnunni á ekki að standa: Eru þar slétt standbjörg til beggja handa, botninn sléttur og má [fara] langan veg inn í gljúfrin og þykir mörgum tilkomumikið um að litast þar...heldur....Eru þar slétt standbjörg til beggja handa, botninn sléttur og má ríða langan veg inn í gljúfrin og þykir mörgum tilkomumikið um að litast þar. Kerfið segir mér að ég sé að stunda skemmdaverk og þurfi að hafa samband við Möppudýr. Ég kom þessu ekki inn án þess að breyta „ríða“ í „fara“. Heimurinn verður æ kjánalegri með hverju árinu. Haha.  --46.182.186.51 31. maí 2019 kl. 22:43 (UTC)
replies: text: Æ þetta var nú klunnalegt að láta þetta festast í misnotkunnarsíunni. Búinn að breyta. – Þjarkur (spjall) 6. júní 2019 kl. 20:32 (UTC)
thread_title: Tilvitnun
Spjall:Eiríksstaðir

message: Ætti þetta ekki að vera endurbeining, það eru þrír aðrir Eiríksstaðir samkvæmt já.is: Djúpavogi, Jökuldal og Blöndósi. Svarði2 (spjall) 23. júní 2019 kl. 13:18 (UTC)
thread_title: Fleiri Eiríksstaðir
Spjall:Þjóðarflokkurinn (Spánn)

message: Þessi flokkur er yfirleitt kallaður Þjóðarflokkurinn í íslenskri fjölmiðlaumfjöllun. Ætti að færa nafnið á þann titil? TKSnaevarr (spjall) 5. júlí 2019 kl. 01:11 (UTC)
replies: text: man ekki eftir að hafa heyrt það.--Berserkur (spjall) 5. júlí 2019 kl. 07:29 (UTC)
replies: text: : Dæmi um það sjást hér, hér, hér og hér. TKSnaevarr (spjall) 5. júlí 2019 kl. 11:04 (UTC)

text: :Sammála færslu greinarinnar á Þjóðarflokkinn. Greinartitilinn er mest notaði íslenski titilinn fyrir þennan flokk.--Snaevar (spjall) 6. júlí 2019 kl. 20:23 (UTC)

text: : jú, það ætti náttúrulega að færa greinina á íslenska titilinn.--Salvör Kristjana (spjall) 8. júlí 2019 kl. 07:13 (UTC)
thread_title: Titill
Spjall:Sólstöður

message: Set hann hér ef einhverjum tekst að finna hvort pistlinum hafi verið eytt eða hann færður eitthvert annað.
* Um uppruna og heimildir um orðið á vef stofnunar Arna Magnússonar
Bragi H (spjall) 19. júlí 2019 kl. 13:05 (UTC)
replies: text: Það er hægt að finna afrit af síðum á vefsafn.is og web.archive.org. Þeir síðastnefndu hafa sagt að þeir fari yfir alla tengla frá wikipediu, þannig það á ekki að þurfa að eyða þeim.--Snaevar (spjall) 20. júlí 2019 kl. 18:54 (UTC)
replies: text: :Takk Snaevar, skrái þetta hjá mér. Bragi H (spjall) 25. júlí 2019 kl. 16:23 (UTC)
thread_title:  Pistill sem finnst ekki lengur
Spjall:Jafndægur í september

message: Þessi stubbur er eins og er bara orðabókarskýring. Með því að sameina þessa grein og greinina um Vorpunkt, sem líka er núna bara orðabókarskýring, væri hægt að skrifa ýtarlegri grein um þetta efni. Bragi H (spjall) 19. júlí 2019 kl. 13:20 (UTC)
thread_title: Sameiningar tillaga
Spjall:Jafndægur í mars

message: Þessi stubbur er eins og er bara orðabókarskýring. Með því að sameina þessa grein og greinina um Haustpunkt, sem líka er núna bara orðabókarskýring, væri hægt að skrifa ýtarlegri grein um þetta efni. Bragi H (spjall) 19. júlí 2019 kl. 13:20 (UTC)
thread_title: Sameiningar tillaga
Spjall:Réttsælis og rangsælis

message: Ég ætlaði að skrifa hér um hvernig „sælis“ vísaði til sólarinnar (skildi aldrei þetta orð sem krakki) og tenginguna við sólúrin, en kemur í ljós að ég fann ekki eina einustu heimild til að vísa í. Ef einhver rekst á heimild um þessa tengingu væri ágætt að fá ábendingu um það. – Þjarkur (spjall) 30. júlí 2019 kl. 12:17 (UTC)
thread_title:  „Sælis“
Spjall:Kráka

message: Hrafnaættkvíslinni Corvus?
ættkvíslinni Corvus en í þeirri ættkvísl eru krákur og hrafnar.
''
-Vísindavefur
--Berserkur (spjall) 9. ágúst 2019 kl. 15:36 (UTC)
*Þýddi Corvus sem hrafnaættkvíslina, því Corvus er latneska fyrir hrafn. – Þjarkur (spjall) 9. ágúst 2019 kl. 15:43 (UTC)
replies: text: Corvus corax er hrafn. Það flækir þetta kannski að það er mismunandi milli tungumála hvaða undirtegundir corvus eru kallaðar kráka eða hrafn. --Berserkur (spjall) 9. ágúst 2019 kl. 16:04 (UTC)
thread_title: Ættkvíslarheiti
Flokkaspjall:Íslenskir rithöfundar

message: Þyrfti ekki eitthvað að laga til í flokkuninni hérna svo það sé skýrara að þetta sé safnsíða um íslenska rithöfunda?
Sverrirbo (spjall) 19. ágúst 2019 kl. 22:13 (UTC)
replies: text: Ég er ekki alveg klár á hvað þú átt við, flokkasíður sýna þær greinar sem eru merktar með flokkaheitinu. – Þjarkur (spjall) 21. ágúst 2019 kl. 12:30 (UTC)
replies: text: :Þjarkur Undirflokkarnir, sem eru mjög þunnir taka mikið pláss miðað við það sem er líklega eftirsóttari hluti síðunnar. Myndi leggja til að færa undirflokkana neðst eða bara sleppa því að nota undirflokkana sem þarna eru þangað til einhver þörf verður á þeim til að gera framsetningu skýrari. Sverrirbo (spjall) 21. ágúst 2019 kl. 13:00 (UTC)
replies: text: :: Já þú meinar. Þessar flokkasíður eru einhvernveginn hluti af kerfinu svo það er ekki hægt að eiga mikið við útlitið, væri líklega síðra að sleppa undirflokkuninni, en ég bætti við einum auka undirflokki svo núna eru þeir aðeins fyrirferðaminni. – Þjarkur (spjall) 21. ágúst 2019 kl. 13:11 (UTC)
thread_title: Skrýtin flokkun
Spjall:Moldóva

message: Það kemur fram í aðgreiningarsíðu að Moldavía er sögulegt hérað. Hvernig getur það þá verið samnefni Moldóvu?--Berserkur (spjall) 22. ágúst 2019 kl. 09:41 (UTC)
thread_title:  Moldavía?
Flokkaspjall:Framsóknarþingmenn

message: Hér á Wikipediu eru tveir flokkar yfir þingmenn Framsóknarflokksins. Annars vegar þessi flokkur sem nefnist Framsóknarþingmenn og hins vegar flokkurinn Þingmenn Framsóknarflokksins. Væri ekki ráð að sameina þessa tvo flokka undir heitinu Þingmenn Framsóknarflokksins?
Kvk saga (spjall) 22. ágúst 2019 kl. 18:14 (UTC)
replies: text: Jú, það væri hyggilegast. En það væri mögulega einfaldara að halda flokknum Framsóknarþingmenn þar sem fleiri síður eru flokkaðar í þeim flokki. TKSnaevarr (spjall) 22. ágúst 2019 kl. 18:41 (UTC)
replies: text: : Læt vélmennið sjá um að færa þær í „Þingmenn Framsóknarflokksins“, eðlilegri titill. – Þjarkur (spjall) 22. ágúst 2019 kl. 18:55 (UTC)
thread_title:  Tveir flokkar yfir þingmenn Framsóknar?
Spjall:Hellisheiði eystri

message: Ath.
*https://www.vopnafjardarhreppur.is/Frettir/nanar/7452/ekid-um-hellisheidi
*http://www.vegagerdin.is/vefur2.nsf/Files/yfir_sjo/$file/Yfir_sjo.pdf
*https://www.mbl.is/greinasafn/grein/1127386/
*https://www.nat.is/travelguide/ahugav_st_hellisheidi_eystrii.htm
*https://www.ruv.is/frett/framkvaemdir-a-veginum-um-hellisheidi-eystri
replies: text: Jæja færum þá til baka. En „eystri“ er til aðgreiningar frekar en hluti af nafninu  – Þjarkur (spjall) 6. september 2019 kl. 14:56 (UTC)
thread_title: Eystri?
Spjall:Hjalteyri

message: Ég er búinn að bæta miklu efni við þessa síðu, þannig að saga Hjalteyrar er komin að mestu leyti. Kannski vantar meiri og nákvæmari landfræðilegar upplýsingar, ég átta mig ekki á því. En hvað þyrfti að gera meira svo greinin sé ekki lengur merkt sem stubbur. Það væri vissulega gaman ef greinin teldist nú fullgild. 
replies: text: Þetta er vel unnin grein og ég er búinn að taka stubbamerkinguna af, en þú mátt líka sjálfur alveg taka stubbamerkingar af greinum sem eru ítarlegar, stundum gleymist að taka þær af. – Þjarkur (spjall) 8. september 2019 kl. 12:47 (UTC)
thread_title:  Viðbætur
Spjall:Gísli Sigurkarlsson

message: Ég finn einn ritdóm um Af sjálfsvígum:  Það er kannski spurning hvort Wikipedia:Markverðugleiki (fólk) á við hér. Haukur (spjall) 17. september 2019 kl. 12:28 (UTC)
thread_title: Ritdómar
Spjall:Rottufangarinn í Hamel

message: Ætti þetta ekki að vera Hameln frekar en Hamel? Það væri allavega betra til samhæfingar við greinina um borgina. TKSnaevarr (spjall) 17. september 2019 kl. 19:22 (UTC)
thread_title: Hamel eða Hameln
Spjall:Óskar Guðmundsson (skáldsagnahöfundur)

message: Jæja, svo fann ég eina heimild: http://wayback.vefsafn.is/wayback/20170110213908/http://bb.is/Pages/26?NewsID=201139 Það er spurning hvort staðbundin athygli sé nóg til að réttlæta það að nefna verðlaunin í greininni. Haukur (spjall) 19. september 2019 kl. 08:18 (UTC)
thread_title: Tindabikkjan
Spjall:On the Rocks Productions

message: Örstutt, dauðir tenglar, mjög óljóst um markverðugleika, litla fjölmiðlaumfjöllun að finna. Er ekki óhætt að eyða þessari grein? Haukur (spjall) 20. september 2019 kl. 16:12 (UTC)
replies: text: Ekki markvert, mætti nefna á greininni Hetjur Valhallar - Þór. – Þjarkur (spjall) 20. september 2019 kl. 19:30 (UTC)
replies: text: :Satt. En það gæfi þessu kannski of mikið vægi að bæta þessu núna við stubbinn sem er þar. Haukur (spjall) 20. september 2019 kl. 20:11 (UTC)
thread_title: Eyða grein?
Spjall:Ibn Sád

message: Ég mæli með því að titill síðunnar verði færður á stöfunina Ibn Sád, og að slíkt hið sama verði gert við aðrar síður um meðlimi Sád-ættarinnar. Saud-stöfunin virðist vera algengari í umfjöllun um ættina, en aftur á móti er um að ræða nákvæmlega sama orð og er í heiti ríkisins Sádi-Arabíu, og málfræðilega er erfitt að réttlæta að skrifa sama orðið á tvenna vegu án þess að það sé neinn framburðarmunur. Sád-stöfunin er nær íslenskum framburðarreglum og finnst í tilteknum fræðilegum umfjöllunum, meðal annars í bókinni Mið-Austurlönd: Fortíð, nútíð og framtíð eftir Magnús Þorkel Bernharðsson. TKSnaevarr (spjall) 23. september 2019 kl. 20:44 (UTC)
replies: text: Virðist skynsamlegt. Haukur (spjall) 23. september 2019 kl. 23:00 (UTC)
replies: text: :Já, ég get alveg stutt þetta, í stíl við Sádí-Arabíu.--Berserkur (spjall) 25. september 2019 kl. 17:12 (UTC)
thread_title: Færa á Ibn Sád
Spjall:Ólífugreinaraðgerðin

message: Ég mæli með að titill síðunnar sé færður á heiti hernaðaraðgerðarinnar, Ólífugreinaraðgerðin. Núverandi titill er fulllangur og klunnalegur. TKSnaevarr (spjall) 24. september 2019 kl. 19:30 (UTC)
thread_title: Færa
Spjall:Eritrea

message: Ætti þetta ekki að vera Erítrea með kommu? TKSnaevarr (spjall) 11. október 2019 kl. 23:34 (UTC)
replies: text: Ekki skv Árnastofnum. https://www.arnastofnun.is/is/rikjaheiti --Berserkur (spjall) 12. október 2019 kl. 08:29 (UTC)
thread_title: Stafsetning
Spjall:Mannshvörf á Íslandi

message: Halldóra hvarf í kringum 1960 ,sennilega í Belgíu.  Var með BNA hermanni og þau bjuggu í herstöð. Hún var fædd 1921 í Hornafirði. Bjó síðast í Hveragerði áður en hún flutti út Eymundur (spjall) 17. október 2019 kl. 23:20 (UTC)
replies: text: Leitaði eftir íslenskum heimildum frá 1950-1970 og fann ekkert til að styðja við það.--Snævar (spjall) 7. júní 2023 kl. 17:08 (UTC)
thread_title:  Halldóra Sigurðardóttir 

message: Nú blandast saman Íslendingar týndir hérlendis við útlendinga sem týnast hér. Þarf þetta að vera aðgreint og sérkaflar? Berserkur (spjall) 14. apríl 2023 kl. 18:05 (UTC)
thread_title:  Útlendingar, Íslendingar? 

message: Svavar Þórarinsson hvarf 1951, ekki Þórðarson. Gunnlaugur Guðmundsson hvarf 1976, ekki Guðlaugur 89.160.229.53 6. júní 2023 kl. 11:02 (UTC)
replies: text: Fann heimild fyrir Svavar, en ekki Gunnlaug. Lagaði Svavar.--Snævar (spjall) 7. júní 2023 kl. 17:08 (UTC)
thread_title:  Röng nöfn. 

message: Gísli Ásmundsson hvarf í Hull 1938, ekki 1930. 89.160.229.53 6. júní 2023 kl. 11:14 (UTC)
replies: text: Sæl/l, ef þú telur þig hafa á réttu að standa geturðu vitaskuld breytt upplýsingum á síðunni.
--Berserkur (spjall) 6. júní 2023 kl. 12:03 (UTC)

text: Lagað, heimildin sem var til fyrir var frá 1938.--Snævar (spjall) 7. júní 2023 kl. 17:08 (UTC)
thread_title:  Rangt ár.  

message: Ari Kristins Gunnarsson hvarf 1991, ekki Ari Kristinn
89.160.229.53 6. júní 2023 kl. 14:56 (UTC)
replies: text: Kristins er beygingarmynd af Kristinn.--Snævar (spjall) 7. júní 2023 kl. 17:08 (UTC)
thread_title:  Rangt nafn
Spjall:Hirohito

message: Ég legg til að greinin sé færð á heitið Hirohito. Keisarinn er mun frægari á vesturlöndum undir því nafni. TKSnaevarr (spjall) 12. nóvember 2019 kl. 12:02 (UTC)
thread_title: Færa á Hirohito